અહીં રહેતા સ્થાનિકે નામ ન આપવાની શરતે કહ્યું કે, ‘કોઈપણ જાતની નોટિસ વગર ગઈ કાલે પાંચ બ્લોક તોડી પાડવામાં આવ્યા હતા અને હવે 15 બ્લોકને નોટિસ આપતા અમને ડર સતાવી રહ્યો છે કે કોર્પોરેશન આ બિલ્ડિંગ્સ પણ ખૂજ જ જલ્દી તોડી પાડશે. ત્યારે અમે બધા રહેવા માટે ક્યાં જઈશું. સરકારે કોઈ વૈકલ્પિક વ્યવસ્થા કરવી જોઈએ અને તાત્કાલીક ધોરણે અહીં ફરી મકાન બનાવવા માટે રીડેવલોપમેન્ટનો ઓર્ડર આપોવો જોઈએ.’ જ્યારે કોર્પોરેશનનો દાવો છે કે તોડી પાડવામાં આવેલ બિલ્ડિંગમાં આવેલ મકાનોના 75 ટકાથી વધુ ઓનર્સની મંજૂરી મળ્યા પછી જ ફરી રીડેવલોપમેન્ટ કરી શકાય પરંતુ ઘણાખરા મકાનના મૂળ માલિક જ નથી મળી રહ્યા ત્યારે મંજૂરીના અભાવમાં રીડેવલોપમેન્ટ કઈ રીતે કરી શકાય.